title: Rådets afgørelse af 13. maj 2011 om indgåelse af aftalen mellem Den Europæiske Union og Kongeriget Marokko om fastlæggelse af en tvistbilæggelsesordning

text:
               5.7.2011

               DA

               Den Europæiske Unions Tidende

               L 176/1

         RÅDETS AFGØRELSE
   af 13. maj 2011
   om indgåelse af aftalen mellem Den Europæiske Union og Kongeriget Marokko om fastlæggelse af en tvistbilæggelsesordning
   (2011/392/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 6, litra a), nr. v),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:

               (1)

               Den 24. februar 2006 bemyndigede Rådet Kommissionen til at indlede forhandlinger med partnerne i Middelhavsområdet med henblik på at fastlægge en tvistbilæggelsesordning vedrørende handelsbestemmelser.

               (2)

               Kommissionen har i samråd med det udvalg, der er udpeget i henhold til traktatens artikel 207, ført forhandlinger inden for rammerne af forhandlingsdirektiver fastsat af Rådet.

               (3)

               Disse forhandlinger er blevet afsluttet, og en aftale mellem Den Europæiske Union og Kongeriget Marokko om fastlæggelse af en tvistbilæggelsesordning (i det følgende benævnt »aftalen«) blev paraferet den 9. december 2009.

               (4)

               Aftalen blev undertegnet på Unionens vegne den 13. december 2010.

               (5)

               Aftalen bør indgås —

         VEDTAGET DENNE AFGØRELSE:
   Artikel 1
   Aftalen mellem Den Europæiske Union og Kongeriget Marokko om fastlæggelse af en tvistbilæggelsesordning godkendes på Unionens vegne.
   Teksten til aftalen er knyttet til denne afgørelse.
   Artikel 2
   Formanden for Rådet foranstalter på Unionens vegne den notifikation, der er omhandlet i aftalens artikel 23 (1).
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 13. maj 2011.

            På Rådets vegne

         MARTONYI J.

            Formand

      (1)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.

      AFTALE
      mellem Den Europæiske Union og Kongeriget Marokko om fastlæggelse af en tvistbilæggelsesordning
      DEN EUROPÆISKE UNION, i det følgende benævnt »Unionen«,
      på den ene side, og
      KONGERIGET MAROKKO, i det følgende benævnt »Marokko«,
      på den anden side,
      ER BLEVET ENIGE OM FØLGENDE:
      KAPITEL I

         MÅL OG ANVENDELSESOMRÅDE

      Artikel 1
      Målsætning
      Målet med denne aftale er at forebygge og bilægge eventuelle handelstvister mellem parterne med henblik på så vidt muligt at finde en gensidigt acceptabel løsning.
      Artikel 2
      Anvendelse af aftalen
      1.   Denne aftales bestemmelser finder anvendelse på alle tvister vedrørende en påstået overtrædelse af bestemmelserne i afsnit II (med undtagelse af artikel 24) i Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side (i det følgende benævnt »associeringsaftalen«) (1) eller af aftalen i form af brevveksling mellem Den Europæiske Union og Kongeriget Marokko om gensidige liberaliseringsforanstaltninger for landbrugsprodukter, forarbejdede landbrugsprodukter, fisk og fiskevarer, udskiftning af protokol nr. 1, 2 og 3 og bilagene hertil og ændring af Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side. Nærværende aftales procedurer finder anvendelse, hvis en tvist ikke er bilagt senest 60 dage efter dens indbringelse for associeringsrådet, jf. artikel 86 i associeringsaftalen.
      2.   Artikel 86 i associeringsaftalen finder anvendelse på tvister vedrørende anvendelse og fortolkning af andre bestemmelser i associeringsaftalen.
      3.   I forbindelse med stk. 1 anses en tvist for at være bilagt, når associeringsrådet har truffet en afgørelse, jf. artikel 86, stk. 2, i associeringsaftalen, eller har erklæret, at der ikke længere består nogen tvist.
      KAPITEL II

         KONSULTATIONER OG MÆGLING

      Artikel 3
      Konsultationer
      1.   Parterne bestræber sig på at løse eventuelle tvister vedrørende fortolkning og anvendelse af de i artikel 2 omhandlede bestemmelser ved loyalt at indlede konsultationer med det formål hurtigt at nå til enighed om en retfærdig og gensidigt acceptabel løsning. Under disse konsultationer drøfter parterne også de konsekvenser som den påståede overtrædelse vil have for deres handel.
      2.   Konsultationer indledes ved, at den ene part fremsender en skriftlig anmodning til den anden part med kopi til underudvalget for industri, handel og tjenesteydelser, hvori den anfører, hvilken foranstaltning, sagen drejer sig om, og de bestemmelser i de i artikel 2 omhandlede aftaler, som efter partens opfattelse er blevet overtrådt.
      3.   Konsultationer indledes senest 40 dage efter datoen for modtagelse af anmodningen og finder sted på den indklagede parts territorium, medmindre parterne aftaler andet. Konsultationerne anses for at være afsluttet senest 60 dage efter datoen for modtagelse af anmodningen, medmindre parterne enes om at fortsætte dem. Konsultationerne, navnlig de oplysninger, der kommer frem, og de holdninger, parterne indtager under forhandlingerne, er fortrolige og berører ikke parternes rettigheder i et eventuelt videre sagsforløb.
      4.   Konsultationer om hastende spørgsmål, herunder om letfordærvelige varer eller sæsonvarer, indledes senest 15 dage efter datoen for modtagelse af anmodningen og anses for afsluttet senest 30 dage efter datoen for modtagelse af anmodningen.
      5.   Hvis den part, over for hvem anmodningen om konsultationer fremsættes, ikke besvarer anmodningen senest 20 arbejdsdage efter datoen for modtagelsen, eller hvis der ikke afholdes konsultationer inden for de frister, der er fastsat i henholdsvis stk. 3 og 4, eller hvis konsultationerne er afsluttet, uden at man er nået til enighed om en gensidigt acceptabel løsning, kan den klagende part anmode om, at der nedsættes et voldgiftspanel efter artikel 5.
      Artikel 4
      Mægling
      1.   Hvis konsultationerne ikke resulterer i en gensidigt acceptabel løsning, kan parterne efter indbyrdes aftale henvende sig til en mægler. Anmodninger om mægling fremsættes skriftligt til den indklagede part og underudvalget for industri, handel og tjenesteydelser med angivelse af den foranstaltning, der har været genstand for konsultationer, samt det aftalte kommissorium for mæglingen. Parterne forpligter sig til at udvise imødekommenhed over for anmodninger om mægling.
      2.   Hvis parterne ikke når til enighed om en mægler senest 10 arbejdsdage efter datoen for modtagelse af anmodningen om mægling, vælger formændene for underudvalget for industri, handel og tjenesteydelser eller deres stedfortræder ved lodtrækning en mægler blandt de personer, som er anført på den i artikel 19 omhandlede liste, og som ikke er statsborgere i nogen af parterne. Udvælgelsen foretages senest 15 arbejdsdage efter datoen for modtagelse af anmodningen om mægling. Mægleren indkalder parterne til et møde senest 30 dage efter sin udvælgelse. Parternes indlæg skal være mægleren i hænde senest 15 dage inden mødet, og mægleren kan anmode parterne, eksperter eller tekniske rådgivere om supplerende oplysninger, hvis mægleren anser det for nødvendigt. Alle oplysninger, der er indhentet på denne måde, skal meddeles parterne, og de skal kunne fremsætte bemærkninger hertil. Mægleren afgiver en udtalelse senest 45 dage efter sin udvælgelse.
      3.   I mæglerens udtalelse kan indgå en eller flere henstillinger om foranstaltninger i overensstemmelse med de i artikel 2 omhandlede bestemmelser, hvorved tvisten kan løses. Mæglerens udtalelse er ikke bindende.
      4.   Parterne kan indgå aftale om at ændre de i stk. 2 anførte frister. Mægleren kan også beslutte at ændre disse frister efter anmodning fra en af parterne under hensyn til de særlige vanskeligheder, den pågældende part måtte være stødt på, eller under hensyn til sagens kompleksitet.
      5.   Mæglingsforhandlingerne, navnlig mæglerens udtalelse, alle oplysninger, der kommer frem, og de holdninger, parterne indtager under disse forhandlinger, er fortrolige og berører ikke parternes rettigheder i et eventuelt videre sagsforløb.
      6.   Hvis parterne er enige herom, kan mæglingsforhandlingerne fortsætte, samtidig med at voldgiftsproceduren afvikles.
      7.   Udskiftning af en mægler sker kun af de grunde og efter de procedurer, der er beskrevet i punkt 18-21 i forretningsordenen.
      KAPITEL III

         TVISTBILÆGGELSESPROCEDURER

         AFDELING I

            Voldgiftsprocedure

      Artikel 5
      Indledning af voldgiftsproceduren
      1.   Er det ikke lykkedes parterne at løse tvisten gennem konsultationer, jf. artikel 3, eller gennem mægling, jf. artikel 4, kan den klagende part anmode om, at der nedsættes et voldgiftspanel.
      2.   Anmodning om nedsættelse af et voldgiftspanel fremsættes skriftligt over for den indklagede part og underudvalget for industri, handel og tjenesteydelser. Den klagende part skal i sin anmodning anføre, hvilken foranstaltning sagen drejer sig om, og gøre rede for, hvordan den pågældende foranstaltning udgør en overtrædelse af de i artikel 2 omhandlede bestemmelser. Der anmodes om nedsættelse af et voldgiftspanel senest 18 måneder efter datoen for modtagelse af anmodningen om konsultationer, uden at dette berører den klagende parts ret til at anmode om nye konsultationer om samme anliggende på et senere tidspunkt.
      Artikel 6
      Nedsættelse af voldgiftspanelet
      1.   Voldgiftspanelet skal bestå af tre voldgiftsmænd.
      2.   Senest 10 arbejdsdage efter den indklagede parts modtagelse af anmodningen om nedsættelse af et voldgiftspanel rådfører parterne sig med hinanden for at nå til enighed om voldgiftspanelets sammensætning.
      3.   Hvis parterne ikke kan nå til enighed om panelets sammensætning inden for fristen i stk. 2, kan begge parter anmode formændene for underudvalget for industri, handel og tjenesteydelser eller disses stedfortræder om at udvælge alle tre medlemmer ved lodtrækning fra den liste, der er fastsat i henhold til artikel 19, således at ét medlem vælges blandt de personer, som den klagende part foreslår, ét blandt de personer, som den indklagede part foreslår, og ét blandt de personer, som parterne har udpeget til at varetage formandskabet. Er parterne enige om et eller flere medlemmer af voldgiftspanelet, udvælges de øvrige medlemmer efter samme procedure.
      4.   Formændene for underudvalget for industri, handel og tjenesteydelser eller disses stedfortræder udvælger voldgiftsmændene senest 5 arbejdsdage efter den i stk. 3 omhandlede anmodning.
      5.   Voldgiftspanelet anses for nedsat på den dato, på hvilken de tre voldgiftsmænd udvælges.
      6.   Udskiftning af voldgiftsmænd sker kun af de grunde og efter de procedurer, der er beskrevet i punkt 18-21 i forretningsordenen.
      Artikel 7
      Interimsrapport fra voldgiftspanelet
      Senest 120 dage efter datoen for dets nedsættelse fremsender voldgiftspanelet en interimsrapport til parterne, hvori der redegøres for de faktiske omstændigheder, anvendeligheden af relevante bestemmelser og grundlaget for panelets konklusioner og henstillinger. Parterne kan skriftligt anmode voldgiftspanelet om at genbehandle bestemte punkter i interimsrapporten senest 15 dage efter forelæggelsen heraf. Voldgiftspanelets endelige kendelse skal indeholde en redegørelse for de anbringender, der er fremført på stadiet for interimsgenbehandlingen.
      Artikel 8
      Voldgiftspanelets kendelse
      1.   Voldgiftspanelet meddeler parterne og underudvalget for industri, handel og tjenesteydelser sin kendelse senest 150 dage efter datoen for nedsættelsen af panelet. Hvis formanden for voldgiftspanelet finder, at denne frist ikke kan overholdes, skal formanden meddele parterne og underudvalget for industri, handel og tjenesteydelser dette skriftligt med angivelse af årsagerne til forsinkelsen og datoen for, hvornår panelet forventes at afslutte sit arbejde. Kendelsen bør under ingen omstændigheder meddeles senere end 180 dage efter datoen for nedsættelsen af voldgiftspanelet.
      2.   I hastende tilfælde, navnlig hvis der er tale om letfordærvelige varer eller sæsonvarer, bestræber voldgiftspanelet sig på at meddele sin kendelse senest 75 dage efter datoen for nedsættelsen af panelet. Under ingen omstændigheder bør kendelsen afsiges senere end 90 dage efter datoen for nedsættelsen af panelet. Voldgiftspanelet afsiger senest 10 dage efter nedsættelsen en foreløbig kendelse om, hvorvidt det anser sagen for at haste.
      3.   Efter anmodning fra begge parter suspenderer voldgiftspanelet når som helst sit arbejde i en af parterne aftalt periode på højst 12 måneder og genoptager det efter anmodning fra den klagende part ved udløbet af den aftalte periode. Hvis den klagende part ikke anmoder om genoptagelse af voldgiftspanelets arbejde inden udløbet af den aftalte suspensionsperiode, indstilles proceduren. Suspension og indstilling af voldgiftspanelets arbejde berører ikke parternes rettigheder i forbindelse med et andet sagsforløb vedrørende samme anliggende.

         AFDELING II

            Efterlevelse

      Artikel 9
      Efterlevelse af voldgiftspanelets kendelse
      Begge parter træffer de fornødne foranstaltninger til at efterleve voldgiftspanelets kendelse, og parterne bestræber sig på i fællesskab at fastsætte en frist for efterlevelse af kendelsen.
      Artikel 10
      Rimelig frist for efterlevelse
      1.   Senest 30 dage efter at parterne har modtaget meddelelsen om voldgiftspanelets kendelse, meddeler den indklagede part den klagende part og underudvalget for industri, handel og tjenesteydelser, hvor lang en frist der er nødvendig for at efterleve kendelsen (»rimelig frist«), hvis øjeblikkelig efterlevelse ikke er mulig.
      2.   Hvis der er uenighed mellem parterne om, hvad der er en rimelig frist for at efterleve voldgiftspanelets kendelse, anmoder den klagende part senest 20 dage efter modtagelse af meddelelsen fra den indklagede part, jf. stk. 1, skriftligt voldgiftspanelet om at fastsætte en rimelig frist. En sådan anmodning meddeles samtidigt den anden part og underudvalget for industri, handel og tjenesteydelser. Voldgiftspanelet meddeler parterne og underudvalget for industri, handel og tjenesteydelser sin kendelse senest 30 dage efter datoen for indgivelse af anmodningen.
      3.   Den rimelige frist kan forlænges efter aftale mellem parterne.
      Artikel 11
      Prøvelse af foranstaltninger, der er truffet for at efterleve voldgiftspanelets kendelse
      1.   Den indklagede part meddeler, inden den rimelige frist udløber, den anden part og underudvalget for industri, handel og tjenesteydelser, hvilke foranstaltninger den har truffet for at efterleve voldgiftspanelets kendelse.
      2.   Hvis der er uenighed mellem parterne om realiteten af en foranstaltning, der er meddelt efter stk. 1, eller en sådan foranstaltnings overensstemmelse med de i artikel 2 omhandlede bestemmelser, kan den klagende part skriftligt anmode voldgiftspanelet om at afgøre spørgsmålet. Det skal af anmodningen fremgå, hvilken foranstaltning sagen drejer sig om, og hvordan denne foranstaltning er i strid med de i artikel 2 omhandlede bestemmelser. Voldgiftspanelet meddeler sin kendelse senest 90 dage efter datoen for indgivelse af anmodningen. I hastende tilfælde, navnlig hvis der er tale om letfordærvelige varer eller sæsonvarer, meddeler voldgiftspanelet sin kendelse senest 45 dage efter datoen for indgivelse af anmodningen.
      Artikel 12
      Midlertidige foranstaltninger i tilfælde af manglende efterlevelse
      1.   Hvis den indklagede part ikke meddeler hvilke foranstaltninger, der er truffet for at efterleve voldgiftspanelets kendelse inden udløbet af den rimelige frist, eller hvis voldgiftspanelet finder, at de foranstaltninger, der er meddelt i henhold til artikel 11, stk. 1, ikke er forenelige med partens forpligtelser i henhold til de i artikel 2 omhandlede bestemmelser, skal den indklagede part, eventuelt på anmodning af den klagende part, fremsætte et tilbud om midlertidig kompensation.
      2.   Hvis der ikke senest 30 dage efter udløbet af den rimelige frist eller efter meddelelsen af voldgiftspanelets kendelse i henhold til artikel 11, om at en efterlevelsesforanstaltning ikke er forenelig med de i artikel 2 omhandlede bestemmelser, er opnået enighed om kompensation, er den klagende part berettiget til efter underretning af den anden part og af underudvalget for industri, handel og tjenesteydelser at suspendere forpligtelser, som udspringer af de i artikel 2 omhandlede bestemmelser, i en grad, der svarer til omfanget af den ophævelse eller forringelse af fordele, som overtrædelsen har forårsaget. Den klagende part kan gennemføre suspensionen 10 arbejdsdage efter datoen for den indklagede parts modtagelse af meddelelsen, medmindre den indklagede part har anmodet om en voldgiftsprocedure efter stk. 3.
      3.   Hvis den indklagede part finder, at omfanget af suspensionen ikke svarer til den ophævelse eller forringelse af fordele, som overtrædelsen har forårsaget, kan den skriftligt anmode voldgiftspanelet om at afgøre spørgsmålet. En sådan anmodning meddeles den anden part og underudvalget for industri, handel og tjenesteydelser inden udløbet af den i stk. 2 omhandlede periode på 10 arbejdsdage. Senest 30 dage efter datoen for indgivelse af anmodningen meddeler voldgiftspanelet parterne og underudvalget for industri, handel og tjenesteydelser sin kendelse om omfanget af suspensionen af forpligtelser efter eventuelt at have indhentet ekspertrådgivning. Forpligtelser må først suspenderes, når voldgiftspanelet har afsagt sin kendelse, og enhver suspension skal være i overensstemmelse med voldgiftspanelets kendelse.
      4.   Suspensionen af forpligtelser er midlertidig og må kun anvendes, indtil de foranstaltninger, hvorom det er konstateret, at de er i strid med de i artikel 2 omhandlede bestemmelser, er trukket tilbage eller ændret og gjort forenelige med de nævnte bestemmelser, jf. artikel 13, eller indtil parterne er nået til enighed om at bilægge tvisten.
      Artikel 13
      Prøvelse af efterlevelsesforanstaltninger, der er truffet efter suspensionen af forpligtelser
      1.   Den indklagede part meddeler den anden part og underudvalget for industri, handel og tjenesteydelser de foranstaltninger, der er truffet for at efterleve voldgiftspanelets kendelse, og sin anmodning om, at den klagende parts anvendelse af suspension af forpligtelser bringes til ophør.
      2.   Hvis parterne ikke når til enighed om de meddelte foranstaltningers forenelighed med de i artikel 2 omhandlede bestemmelser senest 30 dage efter datoen for modtagelsen af meddelelsen, anmoder den klagende part skriftligt voldgiftspanelet om at afgøre spørgsmålet. En sådan anmodning meddeles samtidigt den anden part og underudvalget for industri, handel og tjenesteydelser. Voldgiftspanelets kendelse meddeles parterne og underudvalget for industri, handel og tjenesteydelser senest 45 dage efter datoen for indgivelse af anmodningen. Hvis voldgiftspanelet når frem til, at de foranstaltninger, der er truffet for at efterleve kendelsen, er i overensstemmelse med de i artikel 2 omhandlede bestemmelser, bringes suspensionen af forpligtelser til ophør.

         AFDELING III

            Fælles bestemmelser

      Artikel 14
      Gensidigt acceptabel løsning
      Det står parterne frit for til enhver tid at indgå en aftale for at bilægge tvister, som falder ind under denne aftale. De underretter underudvalget for industri, handel og tjenesteydelser og voldgiftspanelet herom. Når den gensidigt acceptable løsning er blevet meddelt, afslutter voldgiftspanelet sit arbejde, og proceduren indstilles.
      Artikel 15
      Forretningsorden
      1.   Tvistbilæggelsesprocedurerne i kapitel III er omfattet af den forretningsorden, der er knyttet som bilag til denne aftale.
      2.   Voldgiftspanelets møder er offentlige i overensstemmelse med forretningsordenen, medmindre parterne fastsætter andet.
      Artikel 16
      Almindelige og tekniske oplysninger
      Efter anmodning fra en part eller på eget initiativ kan voldgiftspanelet indhente de oplysninger, det finder nødvendige med henblik på voldgiftspanelproceduren. Voldgiftspanelet har navnlig også ret til at søge relevant ekspertrådgivning, hvis det finder det nødvendigt. Voldgiftspanelet rådfører sig med parterne, inden det vælger de pågældende eksperter. Alle oplysninger, der er indhentet på denne måde, skal meddeles parterne, og de skal kunne fremsætte bemærkninger hertil. Medmindre parterne aftaler andet, har fysiske eller juridiske personer, som er etableret i parterne, og som har interesse i proceduren, tilladelse til at indgive skriftlige meddelelser til voldgiftspanelet i overensstemmelse med forretningsordenen. Sådanne meddelelser skal være begrænset til tvistens faktiske omstændigheder og må ikke vedrøre retsspørgsmål.
      Artikel 17
      Fortolkningsregler
      Voldgiftspaneler anvender og fortolker de i artikel 2 omhandlede bestemmelser efter sædvanereglerne for fortolkning af folkeretten, herunder Wienerkonventionen om traktatretten. Voldgiftspanelets kendelser kan ikke udvide eller begrænse de rettigheder og forpligtelser, der er fastsat i de i artikel 2 omhandlede bestemmelser.
      Artikel 18
      Voldgiftspanelets kendelse
      1.   Voldgiftspanelet bestræber sig på at træffe afgørelse ved enstemmighed. Hvis det imidlertid ikke er muligt at nå frem til en enstemmig afgørelse, afgøres sagen ved flertalsafstemning. Dissenser offentliggøres ikke.
      2.   Voldgiftspanelets kendelse er bindende for parterne og skaber ikke rettigheder eller forpligtelser for fysiske eller juridiske personer. I kendelsen redegøres der for de faktiske omstændigheder, anvendeligheden af relevante bestemmelser i de i artikel 2 omhandlede aftaler og grundlaget for voldgiftspanelets resultater og konklusioner. Underudvalget for industri, handel og tjenesteydelser offentliggør voldgiftspanelets kendelse i dens fulde ordlyd, medmindre det beslutter ikke at gøre dette af hensyn til beskyttelsen af fortrolige forretningsoplysninger.
      KAPITEL IV

         ALMINDELIGE BESTEMMELSER

      Artikel 19
      Liste over voldgiftsmænd
      1.   Underudvalget for industri, handel og tjenesteydelser fastsætter senest 6 måneder efter denne aftales ikrafttrædelse en liste med mindst 15 personer, som er villige og i stand til at fungere som voldgiftsmænd. Hver af parterne foreslår mindst 5 personer til at fungere som voldgiftsmænd. De to parter udvælger også mindst 5 personer, som ikke er statsborgere i nogen af parterne, til at varetage formandskabet i voldgiftspanelet. Underudvalget for industri, handel og tjenesteydelser sørger for, at listen altid er fuldstændig.
      2.   Voldgiftsmænd skal have specialiseret viden eller erfaringer inden for jura og international handel. De skal være uafhængige og handle efter deres egen overbevisning og må ikke modtage instruktioner fra nogen organisation eller regering eller være tilknyttet nogen af parternes regering, og de skal overholde den adfærdskodeks, der er knyttet som bilag til denne aftale.
      3.   Underudvalget for industri, handel og tjenesteydelser kan fastsætte supplerende lister med mindst 15 personer, som har ekspertise inden for bestemte spørgsmål vedrørende sektorer, der er omfattet af de i artikel 2 omhandlede aftaler. Hver af parterne foreslår mindst 5 personer til at fungere som voldgiftsmænd. De to parter udvælger også mindst 5 personer, som ikke er statsborgere i nogen af parterne, til at varetage formandskabet i voldgiftspanelet. Når udvælgelsesproceduren i artikel 6, stk. 2, anvendes, kan formændene for underudvalget for industri, handel og tjenesteydelser anvende en supplerende liste med begge parters samtykke.
      Artikel 20
      Forholdet til WTO-forpligtelser
      1.   Hvis en part søger tvistbilæggelse vedrørende en forpligtelse i WTO-regi, gør den brug af de relevante regler og procedurer i overenskomsten om oprettelse af WTO, som finder anvendelse uanset bestemmelserne i denne aftale.
      2.   Hvis en part søger tvistbilæggelse vedrørende en forpligtelse, som falder ind under denne aftales anvendelsesområde, jf. artikel 2, gør den brug af denne aftales regler og procedurer.
      3.   Hvis en part søger tvistbilæggelse vedrørende en forpligtelse, som falder ind under denne aftales anvendelsesområde, jf. artikel 2, der i substansen svarer til en forpligtelse i WTO-regi, gør den brug af de relevante regler og procedurer i overenskomsten om oprettelse af WTO, som finder anvendelse uanset bestemmelserne i denne aftale, medmindre parterne aftaler andet.
      4.   Når tvistbilæggelsesprocedurerne er indledt, benyttes udelukkende det forum, som er valgt i overensstemmelse med ovenstående punkter, medmindre det erklærer sig inkompetent.
      5.   Intet i denne aftale er til hinder for, at en part gennemfører en af WTO's tvistbilæggelsesorgan godkendt suspension af forpligtelser. Overenskomsten om oprettelse af WTO kan ikke påberåbes for at forhindre en part i at suspendere forpligtelser i henhold til denne aftale.
      Artikel 21
      Frister
      1.   Alle de i denne aftale fastsatte frister, herunder voldgiftspanelernes frister til at meddele deres kendelser, regnes i kalenderdage fra dagen efter den handling eller den kendsgerning, som de vedrører, medmindre andet er fastsat.
      2.   Alle frister, der er nævnt i denne aftale, kan ændres efter aftale mellem parterne. Parterne forpligter sig til at udvise imødekommenhed over for anmodninger om forlængelse af tidsfrister, som er begrundet i en parts vanskeligheder med at efterleve denne aftales procedurer. Hvis en part anmoder herom, kan voldgiftspanelet ændre de frister, der gælder for forhandlingerne, under hensyntagen til parternes forskellige udviklingsniveau.
      Artikel 22
      Gennemgang og ændring af aftalen
      1.   Efter ikrafttrædelsen af denne aftale og bilagene hertil kan associeringsrådet når som helst tage deres gennemførelse op til fornyet overvejelse for at tage stilling til, om de skal videreføres, ændres eller ophæves.
      2.   I den forbindelse kan associeringsrådet overveje muligheden af at oprette en fælles appelinstans for flere Euro-Middelhavs-aftaler.
      3.   Associeringsrådet kan beslutte at ændre denne aftale og bilagene hertil.
      Artikel 23
      Ikrafttrædelse
      Parterne godkender denne aftale efter deres egne procedurer. Aftalen træder i kraft den første dag i den anden måned efter den dato, på hvilken parterne underretter hinanden om, at de i denne artikel omhandlede procedurer er afsluttet.

         Udfærdiget i Bruxelles den trettende december to tusind og ti i to eksemplarer på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk og arabisk, idet hver af disse tekster har samme gyldighed.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Кралство Мароко
            Por el Reino de Marruecos
            Za Marocké království
            For Kongeriget Marokko
            Für das Königreich Marokko
            Maroko Kuningriigi nimel
            Για το Βασίλειο του Μαρόκου
            For the Kingdom of Morocco
            Pour le Royaume du Maroc
            Per il Regno del Marocco
            Marokas Karalistes vārdā –
            Maroko Karalystės vardu
            A Marokkói Királyság részéről
            Għar-Renju tal-Marokk
            Voor het Koninkrijk Marokko
            W imieniu Królestwa Maroka
            Pelo Reino de Marrocos
            Pentru Regatul Maroc
            Za Marocké kráľovstvo
            Za Kraljevino Maroko
            Marokon kuningaskunnan puolesta
            För Konungariket Marocko

         (1)  Bestemmelserne i denne aftale berører ikke artikel 34 i protokollen om definitionen af begrebet »varer med oprindelsesstatus« og metoderne for administrativt samarbejde.

         BILAG

                        BILAG I:

                     FORRETNINGSORDEN FOR VOLDGIFTSPANELER

                        BILAG II:

                     ADFÆRDSKODEKS FOR MEDLEMMER AF VOLDGIFTSPANELER OG MÆGLERE

            BILAG I

               FORRETNINGSORDEN FOR VOLDGIFTSPANELER

               Almindelige bestemmelser

                        1.

                        I denne aftale og i denne forretningsorden forstås ved:
                        »rådgiver«: en person, som af en part er udpeget til at rådgive eller bistå den pågældende part i forbindelse med en voldgiftspanelprocedure
                        »klagende part«: den part, som anmoder om nedsættelse af et voldgiftspanel i henhold til denne aftales artikel 5
                        »indklagede part«: den part, som det påstås har overtrådt de i denne aftales artikel 2 omhandlede bestemmelser
                        »voldgiftspanel«: et panel nedsat i henhold til denne aftales artikel 6
                        »repræsentant for en part«: en ansat eller enhver anden person, der er udpeget af et ministerium, en offentlig myndighed eller ethvert andet offentligt organ i en part
                        »dag«: en kalenderdag, medmindre andet er fastsat.

                        2.

                        Det påhviler den indklagede part at varetage den logistiske administration af tvistbilæggelsesproceduren, navnlig tilrettelæggelse af høringer, medmindre andet aftales. Dog afholder Den Europæiske Union udgifterne til alle organisatoriske aspekter i forbindelse med konsultationer, mægling og voldgift, bortset fra udgifterne til mægleres og voldgiftsmænds vederlag og omkostninger, der afholdes i fællesskab.

               Meddelelser

                        3.

                        Parterne og voldgiftspanelet indsender anmodninger, udtalelser, skriftlige indlæg og andre dokumenter pr. e-mail og fremsender samme dag en kopi pr. telefax, anbefalet brev, almindeligt brev, brev med aflevering mod kvittering eller ved hjælp af et andet telekommunikationsmiddel, som giver mulighed for at dokumentere fremsendelsen. Medmindre andet bevises, anses en meddelelse sendt via e-mail og fax for at være modtaget på dagen for dens afsendelse.

                        4.

                        Hver part forelægger den anden part og hver af voldgiftsmændene en elektronisk kopi af alle sine skriftlige indlæg. Der skal også forelægges en papirkopi af dokumenterne.

                        5.

                        Alle meddelelser skal stiles til henholdsvis det marokkanske udenrigsministerium og til Europa-Kommissionens Generaldirektorat for Handel.

                        6.

                        Mindre skrivefejl i enhver form for anmodning, udtalelse, skriftligt indlæg eller andre dokumenter vedrørende voldgiftspanelproceduren kan berigtiges ved indgivelse af et nyt dokument, hvor ændringerne klart er angivet.

                        7.

                        Hvis sidste dag for indgivelse af et dokument er en officiel helligdag eller hviledag i Marokko eller Unionen, kan dokumentet indgives den efterfølgende arbejdsdag. Den første mandag i hver december måned udveksler parterne lister over deres officielle helligdage og hviledage i det efterfølgende år. Ingen dokumenter, meddelelser eller anmodninger af nogen art anses for at være modtaget på en officiel helligdag eller hviledag. Hvad angår fastlæggelse af alle tidsfrister, som i denne aftale udtrykkes i form af arbejdsdage, er det desuden kun arbejdsdage, der er fælles for begge parter, der tages i betragtning.

                        8.

                        Afhængigt af formålet med de omtvistede bestemmelser sendes der ligeledes en kopi af alle anmodninger og meddelelser, som i henhold til denne aftale stiles til underudvalget for industri, handel og tjenesteydelser, til andre relevante underudvalg, som er nedsat i henhold til associeringsaftalen.

               Indledning af voldgift

                        9.

                                    a)

                                    Hvis medlemmerne af voldgiftspanelet udvælges ved lodtrækning i medfør af denne aftales artikel 6 eller punkt 19, 20 eller 49 i denne forretningsorden, skal der være repræsentanter for begge parter til stede under lodtrækningen.

                                    b)

                                    Medmindre parterne aftaler andet, mødes de med voldgiftspanelet senest 7 arbejdsdage efter panelets nedsættelse for at tage stilling til de spørgsmål, som parterne eller voldgiftspanelet anser for relevante, herunder voldgiftsmændenes vederlag og godtgørelsen af deres omkostninger, som skal svare til WTO-standarderne. Medlemmerne af voldgiftspanelet og parternes repræsentanter kan deltage i dette møde pr. telefon- eller videokonference.

                        10.

                                    a)

                                    Medmindre parterne aftaler andet senest 5 arbejdsdage efter datoen for udvælgelse af voldgiftsmændene, er voldgiftspanelets mandat:
                                    »på baggrund af de relevante bestemmelser i aftalerne omhandlet i artikel 2 i tvistbilæggelsesaftalen at undersøge det anliggende, hvortil der henvises i anmodningen om nedsættelse af voldgiftspanelet, at afgøre, hvorvidt den pågældende foranstaltning er forenelig med de i tvistbilæggelsesaftalens artikel 2 omhandlede bestemmelser, og at afsige en kendelse i overensstemmelse med artikel 8 i tvistbilæggelsesaftalen.«.

                                    b)

                                    Parterne meddeler voldgiftspanelet det aftalte mandat senest 5 arbejdsdage efter, at de er nået til enighed herom.

               Skriftlige indlæg

                        11.

                        Den klagende part indgiver sit indledende skriftlige indlæg senest 20 dage efter datoen for voldgiftspanelets nedsættelse. Den indklagede part indgiver sit skriftlige modindlæg senest 20 dage efter datoen for indgivelse af det indledende skriftlige indlæg.

               Arbejdsgang i voldgiftspaneler

                        12.

                        Formanden for voldgiftspanelet leder alle panelets møder. Et voldgiftspanel kan give formandskabet beføjelse til at træffe administrative og proceduremæssige afgørelser.

                        13.

                        Medmindre der i denne aftale er fastsat andet, kan voldgiftspanelet varetage sine opgaver på enhver vis, herunder pr. telefon, telefax eller internetforbindelse.

                        14.

                        Kun voldgiftsmænd må deltage i voldgiftspanelets forhandlinger. Panelet kan dog give deres assistenter tilladelse til at overvære disse.

                        15.

                        Det er alene voldgiftspanelets ansvar at udarbejde en kendelse, og denne opgave må ikke uddelegeres til andre.

                        16.

                        Hvis der opstår proceduremæssige spørgsmål, som ikke er omfattet af bestemmelserne i denne aftale og bilagene hertil, kan voldgiftspanelet efter høring af parterne vedtage en hensigtsmæssig procedure, som er forenelig med denne aftale.

                        17.

                        Hvis voldgiftspanelet finder, at der er behov for at ændre en frist, der gælder for forhandlingerne, eller for at foretage andre administrative eller proceduremæssige justeringer, underretter det skriftligt parterne om grundene hertil og angiver den frist eller justering, der er behov for. Voldgiftspanelet kan efter samråd med parterne vedtage en sådan ændring eller justering. Fristerne i denne aftales artikel 8, stk. 2, kan ikke ændres.

               Udskiftning

                        18.

                        Hvis en voldgiftsmand ikke kan deltage i proceduren, trækker sig tilbage eller skal udskiftes, vælges en afløser i overensstemmelse med artikel 6, stk. 3.

                        19.

                        Hvis en part finder, at en voldgiftsmand ikke overholder kravene i adfærdskodeksen og derfor skal udskiftes, underretter denne part den anden part herom senest 15 dage efter, at den er blevet bekendt med omstændighederne ved voldgiftsmandens væsentlige brud på adfærdskodeksen.
                        Hvis en part finder, at en voldgiftsmand, bortset fra formanden, ikke overholder kravene i adfærdskodeksen, rådfører parterne sig med hinanden og udskifter i givet fald voldgiftsmanden ved at vælge en afløser efter proceduren i denne aftales artikel 6, stk. 3.
                        Hvis parterne ikke er enige om, hvorvidt en voldgiftsmand bør udskiftes, kan de hver især anmode om, at sagen henvises til formanden for voldgiftspanelet, hvis afgørelse er endelig.
                        Hvis formanden finder, at en voldgiftsmand ikke overholder kravene i adfærdskodeksen, skal formanden vælge en ny voldgiftsmand ved lodtrækning fra den i denne aftales artikel 19, stk. 1, omhandlede liste over personer, på hvilken den oprindelige voldgiftsmand var opført. Hvis parterne valgte den oprindelige voldgiftsmand i henhold til denne aftales artikel 6, stk. 2, vælges afløseren ved lodtrækning blandt de personer, som den klagende part og den indklagede part har foreslået i henhold til denne aftales artikel 19, stk. 1. Den nye voldgiftsmand udvælges senest 5 arbejdsdage efter datoen for indgivelse af anmodningen om udskiftning til formanden for voldgiftspanelet.

                        20.

                        Hvis en part finder, at formanden for voldgiftspanelet ikke overholder kravene i adfærdskodeksen, rådfører parterne sig med hinanden og udskifter i givet fald formanden ved at vælge en afløser efter proceduren i denne aftales artikel 6, stk. 3.
                        Hvis parterne ikke er enige om, hvorvidt formanden bør udskiftes, kan de hver især anmode om, at sagen henvises til en af de tilbageblivende på listen over personer, der er valgt til at varetage formandskabet i henhold til denne aftales artikel 19, stk. 1. Formændene for underudvalget for industri, handel og tjenesteydelser eller disses stedfortræder udvælger den pågældende person ved lodtrækning. Denne persons afgørelse om, hvorvidt formanden skal udskiftes, er endelig.
                        Hvis denne person finder, at den oprindelige formand ikke overholder kravene i adfærdskodeksen, vælger vedkommende en ny formand ved lodtrækning blandt de tilbageblivende på listen over personer, der kan varetage formandskabet, jf. denne aftales artikel 19, stk. 1. Den nye formand udvælges senest 5 arbejdsdage efter indgivelsen af den i dette punkt omhandlede anmodning.

                        21.

                        Voldgiftspanelproceduren suspenderes i den tid, det tager at gennemføre de i punkt 18, 19 og 20 omhandlede procedurer.

               Høringer

                        22.

                        Formanden fastsætter dato og tidspunkt for høringen i samråd med parterne og voldgiftspanelets øvrige medlemmer. Formanden bekræfter disse oplysninger skriftligt over for parterne. Hvis høringen er åben for offentligheden, stiller den part, som varetager den logistiske administration af forhandlingerne, også disse oplysninger til rådighed for offentligheden. Voldgiftspanelet kan beslutte ikke at indkalde til høring, medmindre en part modsætter sig det.

                        23.

                        Medmindre parterne aftaler andet, afholdes høringen i Bruxelles i de tilfælde, hvor den klagende part er Marokko, og i Rabat i de tilfælde, hvor den klagende part er Unionen.

                        24.

                        Under ekstraordinære omstændigheder kan voldgiftspanelet indkalde til en yderligere høring. Der indkaldes ikke til en yderligere høring i forbindelse med procedurerne efter denne aftales artikel 10, stk. 2, artikel 11, stk. 2, artikel 12, stk. 3, og artikel 13, stk. 2.

                        25.

                        Alle voldgiftsmænd skal være til stede under hele høringsforløbet.

                        26.

                        Følgende personer kan deltage i en høring, uanset om proceduren er åben for offentligheden eller ej:

                                    a)

                                    parternes repræsentanter

                                    b)

                                    parternes rådgivere

                                    c)

                                    administrativt personale, tolke, oversættere og retsskrivere samt

                                    d)

                                    voldgiftsmændenes assistenter.

                              Kun parternes repræsentanter og rådgivere må rette henvendelse til voldgiftspanelet.

                        27.

                        Senest 5 arbejdsdage inden en høring skal hver part give voldgiftspanelet en liste med navnene på de personer, der på den pågældende parts vegne vil fremføre mundtlige anbringender eller indlæg under høringen, og på andre repræsentanter eller rådgivere, som vil deltage i høringen.

                        28.

                        Voldgiftspanelers høringer er åbne for offentligheden, medmindre parterne fastsætter andet. Hvis parterne beslutter, at høringen skal være lukket for offentligheden, kan en del af den ikke desto mindre være åben for offentligheden, hvis voldgiftspanelet efter anmodning fra parterne beslutter det. Voldgiftspanelet mødes imidlertid for lukkede døre, hvis en parts indlæg og anbringender indeholder fortrolige forretningsoplysninger.

                        29.

                        Voldgiftspanelet afholder høringen på følgende måde:

                                    Anbringender:

                                                a)

                                                den klagende parts anbringende

                                                b)

                                                den indklagede parts anbringende.

                                    Modanbringender:

                                                a)

                                                den klagende parts replik

                                                b)

                                                den indklagede parts duplik.

                        30.

                        Voldgiftspanelet kan stille spørgsmål til begge parter når som helst under en høring.

                        31.

                        Voldgiftspanelet sørger for, at der udarbejdes et referat af hver høring, og at det hurtigst muligt sendes til parterne.

                        32.

                        Senest 10 arbejdsdage efter høringen kan hver part afgive et supplerende skriftligt indlæg vedrørende spørgsmål, der opstod under høringen.

               Skriftlige forespørgsler

                        33.

                        Under proceduren kan voldgiftspanelet når som helst rette skriftlige forespørgsler til en eller begge parter. Hver part modtager en kopi af alle voldgiftspanelets forespørgsler.

                        34.

                        Parterne sender også hver især en kopi af deres skriftlige besvarelser af voldgiftspanelets forespørgsler til den anden part. Hver part har mulighed for at fremsætte skriftlige bemærkninger til den anden parts besvarelse senest 5 arbejdsdage efter modtagelsen heraf.

               Fortrolighed

                        35.

                        Parterne holder voldgiftspanelets høringer fortrolige, når de afholdes for lukkede døre, jf. punkt 28. Hver part behandler de oplysninger, som den anden part har forelagt voldgiftspanelet og udpeget som fortrolige, som sådanne. Hvis en part forelægger voldgiftspanelet en fortrolig udgave af sine skriftlige indlæg, skal den efter anmodning fra den anden part også fremlægge et ikke-fortroligt sammendrag af de i indlægget indeholdte oplysninger, som kan offentliggøres. Dette sammendrag meddeles senest 15 dage efter datoen for anmodningen eller meddelelsen af indlægget, alt efter hvilken dato der er den seneste. Intet i disse regler kan forhindre en part i at offentliggøre erklæringer vedrørende dens egne holdninger.

               Ex parte-kontakter

                        36.

                        Voldgiftspanelet må ikke mødes eller tage kontakt med en part i den anden parts fravær.

                        37.

                        Medlemmer af voldgiftspanelet må ikke i de andre voldgiftsmænds fravær drøfte aspekter af det emne, der er genstand for forhandlingerne, med en eller begge parter.

               Amicus curiae-indlæg

                        38.

                        Medmindre parterne aftaler andet senest 5 dage efter datoen for nedsættelsen af voldgiftspanelet, kan panelet modtage uanmodede skriftlige indlæg, forudsat at disse afgives senest 10 dage efter voldgiftspanelets nedsættelse, at de er kortfattede og under ingen omstændigheder fylder mere end 15 maskinskrevne sider inkl. eventuelle bilag, og at de er direkte relevante for de faktiske omstændigheder, der behandles af voldgiftspanelet.

                        39.

                        Indlægget skal indeholde en beskrivelse af den fysiske eller juridiske person, der afgiver det, herunder karakteren af den pågældende persons aktiviteter og finansieringskilde og af den pågældende persons interesse i voldgiftsproceduren. Det skal være affattet på de sprog, som parterne har valgt i overensstemmelse med punkt 42 og 43 i denne forretningsorden.

                        40.

                        Voldgiftspanelet opregner i sin kendelse alle de indlæg, det har modtaget, som er i overensstemmelse med ovennævnte punkter. Voldgiftspanelet har ikke pligt til i sin kendelse at behandle de anbringender, der fremføres i sådanne indlæg. Alle indlæg, som voldgiftspanelet modtager i henhold til disse punkter, forelægges parterne med henblik på deres bemærkninger.

               Hastesager

                        41.

                        I hastende tilfælde, som er omhandlet i denne aftale, justerer voldgiftspanelet i samråd med parterne og efter behov de frister, der er nævnt i denne forretningsorden, og underretter parterne herom.

               Oversættelse og tolkning

                        42.

                        Under de i denne aftales artikel 6, stk. 2, omhandlede konsultationer og senest på det i punkt 9, litra b), i denne forretningsorden omhandlede møde bestræber parterne sig på at nå til enighed om et fælles arbejdssprog til brug for voldgiftsforhandlingerne.

                        43.

                        Hvis parterne ikke kan nå til enighed om et fælles arbejdssprog, sørger de hver især for oversættelse af deres skriftlige indlæg til det sprog, den anden part har valgt, og afholder udgifterne hertil.

                        44.

                        Den indklagede part sørger for tolkning af de mundtlige indlæg til de sprog, parterne hver især har valgt.

                        45.

                        Voldgiftspanelets kendelser meddeles på det eller de sprog, parterne har valgt.

                        46.

                        Parterne kan hver især fremsætte bemærkninger til en oversat udgave af et dokument, der er udarbejdet i henhold til disse punkter.

               Beregning af frister

                        47.

                        Hvis en part som følge af anvendelsen af punkt 7 i denne forretningsorden modtager et dokument på en anden dato end den, hvor den anden part har modtaget samme dokument, skal enhver frist, der beregnes på grundlag af datoen for modtagelse af nævnte dokument, beregnes fra datoen for den seneste modtagelse af dokumentet.

               Andre procedurer

                        48.

                        Denne forretningsorden gælder også for procedurerne efter denne aftales artikel 10, stk. 2, artikel 11, stk. 2, artikel 12, stk. 3, og artikel 13, stk. 2. De i forretningsordenen fastsatte frister tilpasses imidlertid efter de særlige frister, der er fastsat for voldgiftspanelets afsigelse af en kendelse i forbindelse med disse andre procedurer.

                        49.

                        Hvis det oprindelige voldgiftspanel eller nogle af dets medlemmer ikke kan træde sammen i forbindelse med procedurerne efter denne aftales artikel 10, stk. 2, artikel 11, stk. 2, artikel 12, stk. 3, og artikel 13, stk. 2, finder procedurerne i artikel 6 anvendelse. Fristen for meddelelse af kendelsen forlænges i så fald med 15 dage.

            BILAG II

               ADFÆRDSKODEKS FOR MEDLEMMER AF VOLDGIFTSPANELER OG MÆGLERE

               Definitioner

                        1.

                        I denne adfærdskodeks forstås ved:
                        a)   »medlem« eller »voldgiftsmand«: et medlem af et voldgiftspanel, der gyldigt er nedsat i henhold til denne aftales artikel 6
                        b)   »mægler«: en person, der foretager mægling i overensstemmelse med denne aftales artikel 4
                        c)   »kandidat«: en person, hvis navn står på den i denne aftales artikel 19 omhandlede liste over voldgiftsmænd, og som overvejes udvalgt til medlem af et voldgiftspanel i henhold til denne aftales artikel 6
                        d)   »assistent«: en person, som efter mandat fra et medlem foretager efterforskning eller bistår dette medlem
                        e)   »procedure«: medmindre andet er angivet, en voldgiftspanelprocedure i henhold til denne aftale
                        f)   »personale«: i forbindelse med et medlem, personer, der arbejder under medlemmets ledelse og tilsyn, dog ikke assistenter.

               Ansvar i forbindelse med afviklingen af sager

                        2.

                        Alle kandidater og medlemmer skal undgå utilbørlig adfærd og adfærd, der kan udlægges som utilbørlig, være uafhængige og upartiske, undgå direkte og indirekte interessekonflikter og iagttage en høj adfærdsstandard, således at integriteten og upartiskheden i tvistbilæggelsesordningen bevares. Tidligere medlemmer skal overholde de forpligtelser, der er fastsat i punkt 15, 16, 17 og 18 i denne adfærdskodeks.

               Oplysningspligt

                        3.

                        Forud for bekræftelsen af en kandidats udvælgelse til medlem af et voldgiftspanel i henhold til denne aftale skal kandidaten oplyse om alle interesser, forbindelser og andre forhold, som kan formodes at påvirke den pågældendes uafhængighed eller upartiskhed, eller som kan formodes at give indtryk af utilbørlig adfærd eller partiskhed i forbindelse med proceduren. I dette øjemed skal en kandidat gøre enhver rimelig indsats for at få kendskab til sådanne interesser, forbindelser og spørgsmål.

                        4.

                        En kandidat eller et medlem må kun videregive oplysninger om faktiske eller potentielle overtrædelser af denne adfærdskodeks til underudvalget for industri, handel og tjenesteydelser med henblik på parternes undersøgelse heraf.

                        5.

                        Efter udvælgelsen skal et medlem vedblive med at gøre enhver rimelig indsats for at få kendskab til eventuelle interesser, forbindelser og andre forhold som omhandlet i punkt 3 i denne adfærdskodeks og oplyse herom. Oplysningspligten er en vedvarende forpligtelse, ifølge hvilken et medlem skal oplyse om alle interesser, forbindelser og andre forhold, der måtte komme frem på et hvilket som helst trin i proceduren. Medlemmet skal oplyse om sådanne interesser, forbindelser og andre forhold ved skriftligt at underrette underudvalget for industri, handel og tjenesteydelser med henblik på parternes undersøgelse heraf.

               Medlemmernes opgaver

                        6.

                        Efter udvælgelsen skal et medlem udføre sine opgaver omhyggeligt og hurtigt under hele procedurens forløb og udvise loyalitet og rettidig omhu.

                        7.

                        Et medlem må kun behandle spørgsmål, der rejses i forbindelse med proceduren, og som har betydning for kendelsen, og må ikke uddelegere denne opgave til andre.

                        8.

                        Et medlem skal træffe alle nødvendige foranstaltninger for at sikre, at vedkommendes assistent og personale er bekendt med og overholder bestemmelserne i punkt 2, 3, 4, 5, 16, 17 og 18 i denne adfærdskodeks.

                        9.

                        Et medlem må ikke etablere ex parte-kontakter, der vedrører proceduren.

               Medlemmernes uafhængighed og upartiskhed

                        10.

                        Et medlem skal være uafhængigt og upartisk og undgå adfærd, der kan udlægges som utilbørlig eller partisk, og må ikke lade sig påvirke af egne interesser, udefrakommende pres, politiske overvejelser, offentlige protester, loyalitet over for en part eller frygt for kritik.

                        11.

                        Et medlem må ikke hverken direkte eller indirekte påtage sig nogen forpligtelse eller acceptere nogen fordel, som på nogen måde ville være til hindring for eller give indtryk af at være til hindring for, at medlemmet udfører sine opgaver korrekt.

                        12.

                        Et medlem må ikke udnytte sin stilling som medlem af voldgiftspanelet til at fremme personlige eller private interesser og skal undgå handlinger, som kan give det indtryk, at andre befinder sig i en særlig stilling med hensyn til at påvirke medlemmet.

                        13.

                        Et medlem må ikke lade finansielle, forretningsmæssige, faglige, familiemæssige eller sociale forbindelser eller forpligtelser påvirke sin adfærd eller dømmekraft.

                        14.

                        Et medlem skal undgå at etablere forbindelser eller erhverve finansielle interesser, som kan formodes at påvirke medlemmets upartiskhed eller give indtryk af utilbørlig eller partisk adfærd.

               Tidligere medlemmers forpligtelser

                        15.

                        Alle tidligere medlemmer skal undgå handlinger, der kan give det indtryk, at de var partiske under varetagelsen af deres opgaver eller drog fordel af voldgiftspanelets kendelse.

               Fortrolighed

                        16.

                        Et medlem eller tidligere medlem må på intet tidspunkt videregive eller gøre brug af ikke-offentlige oplysninger, der vedrører en procedure eller er indhentet under en procedure, medmindre det sker som led i proceduren, og må under ingen omstændigheder videregive eller gøre brug af sådanne oplysninger til egen eller andres fordel eller til skade for andres interesser.

                        17.

                        Et medlem må ikke videregive et voldgiftspanels kendelse eller dele heraf, før den er offentliggjort i overensstemmelse med denne aftale.

                        18.

                        Et medlem eller tidligere medlem må på intet tidspunkt oplyse om et voldgiftspanels drøftelser eller om noget medlems standpunkt.

               Udgifter

                        19.

                        Hvert medlem fører regnskab med og udarbejder en endelig opgørelse over den tid, der anvendes til proceduren og de hertil medgåede udgifter.

               Mæglere

                        20.

                        Bestemmelserne i denne adfærdskodeks for medlemmer og tidligere medlemmer gælder tilsvarende for mæglere.


               2.9.2016

               DA

               Den Europæiske Unions Tidende

               C 324/14

         P8_TA(2015)0083
   Anmodning om ophævelse af António Marinho e Pintos parlamentariske immunitet
   Europa-Parlamentets afgørelse af 25. marts 2015 om anmodning om ophævelse af António Marinho e Pintos immunitet (2014/2191(IMM))
   (2016/C 324/02)

      Europa-Parlamentet,

               —

               der henviser til anmodning af 8. oktober 2014 om ophævelse af António Marinho e Pintos immunitet, som er fremsendt af Dr. Rodrigo Pereira da Costa, dommer ved byretten i Coimbra (ref. 6076/12.0TDLSB), og hvorom der blev givet meddelelse på plenarmødet den 12. november 2014,

               —

               der har hørt António Marinho e Pinto, jf. forretningsordenens artikel 9, stk. 5,

               —

               der henviser til artikel 8 og 9 i protokol nr. 7 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,

               —

               der henviser til de domme, som Den Europæiske Unions Domstol har afsagt den 12. maj 1964, 10. juli 1986, 15. og 21. oktober 2008, 19. marts 2010, 6. september 2011 og 17. januar 2013 (1),

               —

               der henviser til artikel 157, stk. 2 og 3, i Den Portugisiske Republiks forfatning,

               —

               der henviser til forretningsordenens artikel 5, stk. 2, artikel 6, stk. 1, og artikel 9,

               —

               der henviser til betænkning fra Retsudvalget (A8-0062/2015),

               A.

               der henviser til, at dommeren ved byretten i Coimbra har anmodet om ophævelse af medlem af Europa-Parlamentet António Marinho e Pintos immunitet, i forbindelse med eventuelle retslige skridt angående en påstået lovovertrædelse;

               B.

               der henviser til, at Europa-Parlamentets medlemmer i henhold til artikel 9 i protokol nr. 7 vedrørende Den Europæiske Unions privilegier og immuniteter på deres eget lands område nyder de immuniteter, der tilstås medlemmerne af deres lands lovgivende forsamling;

               C.

               der henviser til, at det fastslås i artikel 157, stk. 2 og 3, i Den Portugisiske Republiks forfatning, at et parlamentsmedlem under sit mandat ikke kan retsforfølges, fastholdes eller fængsles eller på anden måde berøves sin frihed uden parlamentets samtykke;

               D.

               der henviser til, at António Marinho e Pinto er tiltalt for æreskrænkelse mod tidligere tjenestemænd i advokatsamfundet i Portugal;

               E.

               der henviser til, at anklagen klart ikke har forbindelse til António Marinho e Pintos hverv som medlem af Europa-Parlamentet, men til hans tidligere hverv som formand for advokatsamfundet i Portugal;

               F.

               der henviser til, at de påståede handlinger ikke udgør meningstilkendegivelser eller stemmeafgivelser under udøvelsen af hvervet som medlem af Europa-Parlamentet som omhandlet i artikel 8 i protokol nr. 7 vedrørende Den Europæiske Unions privilegier og immuniteter;

               G.

               der henviser til, at der ikke er nogen grund til at formode, at der foreligger fumus persecutionis, og der navnlig tager i betragtning, at denne sag begyndte, før António Marinho e Pinto blev medlem af Europa-Parlamentet;

               1.

               vedtager at ophæve António Marinho e Pintos· immunitet;

               2.

               pålægger sin formand straks at sende denne afgørelse og det kompetente udvalgs betænkning til dommeren ved byretten i Coimbra og til António Marinho e Pinto.

      (1)  Domstolens dom af 12. maj 1964, Wagner mod Fohrmann og Krier, 101/63, ECLI:EU:C:1964:28; Domstolens dom af 10. juli 1986, Wybot mod Faure m.fl., 149/85, ECLI:EU:C:1986:310; Rettens dom af 15. oktober 2008, Mote mod Parlamentet, T-345/05, ECLI:EU:T:2008:440; Domstolens dom af 21. oktober 2008, Marra mod De Gregorio og Clemente, C-200/07 og C-201/07, ECLI:EU:C:2008:579; Rettens dom af 19. marts 2010, Gollnisch mod Parlamentet, T-42/06, ECLI:EU:T:2010:102; Domstolens dom af 6. september 2011, Patriciello, C-163/10, ECLI:EU:C:2011:543; Rettens dom af 17. januar 2013, Gollnisch mod Parlamentet, T-346/11 og T-347/11, ECLI:EU:T:2013:23.


Avis juridique important

|

32003D0529

2003/529/FUSP: Den Udenrigs- og Sikkerhedspolitiske Komités afgørelse DRC/2/2003 af 11. juli 2003 om nedsættelse af bidragyderkomitéen for Den Europæiske Unions militæroperation i Den Demokratiske Republik Congo

EU-Tidende nr. L 184 af 23/07/2003 s. 0013 - 0014

Den Udenrigs- og Sikkerhedspolitiske Komités afgørelse DRC/2/2003af 11. juli 2003om nedsættelse af bidragyderkomitéen for Den Europæiske Unions militæroperation i Den Demokratiske Republik Congo(2003/529/FUSP)DEN UDENRIGS- OG SIKKERHEDSPOLITISKE KOMITÉ HAR -under henvisning til traktaten om Den Europæiske Union, særlig artikel 25, stk. 3,under henvisning til Rådets fælles aktion 2003/423/FUSP af 5. juni 2003 om Den Europæiske Unions militæroperation i Den Demokratiske Republik Congo(1), særlig artikel 10, ogud fra følgende betragtninger:(1) I henhold til artikel 10 i fælles aktion 2003/423/FUSP bemyndiger Rådet Den Udenrigs- og Sikkerhedspolitiske Komité til at træffe de relevante afgørelser om nedsættelse af en bidragyderkomité i tilfælde af, at tredjelandene yder væsentlige militære bidrag.(2) Det Europæiske Råd fastlagde ved konklusionerne fra møderne i Nice og Bruxelles passende ordninger for tredjelandes deltagelse i krisestyringsoperationer og nedsættelse af en bidragyderkomité.(3) Bidragyderkomitéen skal spille en væsentlig rolle i den daglige ledelse af operationen. Den bliver det vigtigste forum, hvor de bidragydende stater i fællesskab kan forholde sig til spørgsmål om anvendelsen af deres styrker i operationen. Den Udenrigs- og Sikkerhedspolitiske Komité, der varetager politisk kontrol med og strategisk ledelse af operationen, tager hensyn til Bidragyderkomitéens synspunkter.(4) I overensstemmelse med artikel 6 i protokollen om Danmarks stilling. der er knyttet til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i udarbejdelsen og gennemførelsen af Den Europæiske Unions afgørelser og aktioner, som har indvirkning på forsvarsområdet. Danmark deltager ikke i finansieringen af operationen -TRUFFET FØLGENDE AFGØRELSE:Artikel 1NedsættelseDer nedsættes herved en bidragyderkomité for Den Europæiske Unions militæroperation i Den Demokratiske Republik Congo (i det følgende benævnt "komitéen").Artikel 2FunktionerKomitéens mandat er fastlagt i Det Europæiske Råds konklusioner fra Nice (7.-9. december 2000) og Bruxelles (24.-25. oktober 2002).Artikel 3Sammensætning1. Komitéen er sammensat af:- repræsentanter for samtlige EU-medlemsstater- repræsentanter for de i bilaget anførte tredjelande, der deltager i operationen og yder væsentlige militære bidrag.2. Generaldirektøren for Den Europæiske Unions Militærstab og den øverstbefalende for operationen har ret til at overvære eller være repræsenteret ved komitéens møder.Artikel 4FormandI overensstemmelse med Nice-konklusionerne, og uden at dette berører formandskabets prærogativer, ledes bidragyderkomitéen for denne operation af generalsekretæren/den højtstående repræsentant eller dennes repræsentant i nært samråd med Rådets formandskab bistået af formanden for Den Europæiske Unions Militærkomité eller dennes repræsentant.Artikel 5Møder1. Formanden indkalder regelmæssigt til møde i komitéen. Hvis omstændighederne kræver det, kan der indkaldes til hastemøder på formandens initiativ eller efter anmodning fra et medlem.2. Formanden udsender inden mødet en foreløbig dagsorden og dokumenter af relevans for mødet. Efter hvert møde udsendes der et referat.3. Repræsentanter for Kommissionen og andre personer kan i relevant omfang indbydes med henblik på specifikke drøftelser.Artikel 6Procedure1. Med forbehold af stk. 3, og uden at dette berører Den Udenrigs- og Sikkerhedspolitiske Komités kompetence og det ansvar, der påhviler den øverstbefalende for operationen- træffer komitéen med enstemmighed blandt repræsentanterne for de stater, der bidrager til operationen, afgørelse om den daglige ledelse af operationen- fremsætter komitéen med enstemmighed blandt komitéens medlemmer anbefalinger om eventuelle justeringer af den operative planlægning, herunder eventuel justering af målene.Hvis et medlem undlader at stemme, udelukker dette ikke enstemmighed.2. Formanden fastslår, at flertallet af repræsentanter for de stater, der har ret til at deltage i mødet, er til stede.3. Alle procedurespørgsmål afgøres ved simpelt flertal blandt de tilstedeværende medlemmer.4. Danmark deltager ikke i komitéens afgørelser.Artikel 7Tavshedspligt1. Rådets sikkerhedsforskrifter finder anvendelse på møder og drøftelser i komitéen. Repræsentanter i komitéen skal have den relevante sikkerhedsgodkendelse.2. Komitéens drøftelser er undergivet tavshedspligt, medmindre komitéen med enstemmighed træffer anden bestemmelse.Artikel 8IkrafttrædenDenne afgørelse træder i kraft på dagen for vedtagelsen.Udfærdiget i Bruxelles, den 11. juli 2003.På Den Udenrigs- og Sikkerhedspolitiske Komités vegneM. MelaniFormand(1) EUT L 143 af 11.6.2003, s. 50.BILAGLISTE OVER TREDJELANDE OMHANDLET I ARTIKEL 3- Brasilien- Canada- Sydafrika.


Avis juridique important

|

32002D0668

2002/668/Euratom: Rådets afgørelse af 3. juni 2002 om Det Europæiske Atomenergifællesskabs sjette rammeprogram for forskning og uddannelse på det nukleare område, som også bidrager til realiseringen af det europæiske forskningsrum (2002-2006)

EF-Tidende nr. L 232 af 29/08/2002 s. 0034 - 0042

Rådets afgørelseaf 3. juni 2002om Det Europæiske Atomenergifællesskabs sjette rammeprogram for forskning og uddannelse på det nukleare område, som også bidrager til realiseringen af det europæiske forskningsrum (2002-2006)(2002/668/Euratom)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Atomenergifællesskab, særlig artikel 7,under henvisning til forslag fra Kommissionen(1),under henvisning til udtalelse fra Europa-Parlamentet(2),under henvisning til udtalelse fra Det Økonomiske og Sociale udvalg(3), ogud fra følgende betragtninger:(1) I overensstemmelse med traktatens artikel 7 kan der vedtages et rammeprogram, som omfatter alle de forskningsaktiviteter, herunder demonstrations- og uddannelsesaktiviteter inden for kerneenergi, der skal iværksættes ved hjælp af forsknings- og uddannelsesprogrammer.(2) Kommissionen har i løbet af 2000 fremlagt to meddelelser henholdsvis om perspektiver og mål for oprettelsen af et europæisk forskningsrum og om realiseringen af det europæiske forskningsrum og retningslinjerne for EU's indsats inden for forskning (2002-2006). Kommissionen fremlagde ligeledes i løbet af 2000 en meddelelse om innovation i en vidensbaseret økonomi.(3) Det Europæiske Råds møder i Lissabon i marts 2000, i Santa Maria da Feira i juni 2000 og i Stockholm i marts 2001 mundede ud i konklusioner om, at det af hensyn til bæredygtig økonomisk vækst, øget beskæftigelse og social samhørighed er vigtigt, at der hurtigt oprettes et europæisk rum for forskning og innovation. Der blev på Det Europæiske Råds møde i Göteborg i juni 2001 opnået enighed om en strategi for bæredygtig udvikling, og en tredje dimension om miljø blev føjet til Lissabon-strategien.(4) Europa-Parlamentet(4)(5), Rådet(6)(7), Det Økonomiske og Sociale Udvalg(8) og Regionsudvalget(9) har også udtalt sig positivt om oprettelsen af det europæiske forskningsrum.(5) Kommissionen fremlagde den 19. oktober 2000 konklusionerne på den eksterne evaluering af gennemførelsen og resultaterne af de fællesskabsaktioner, der er blevet gennemført i løbet af de fem år forud for evalueringen, samt sine egne kommentarer.(6) Det er derfor vigtigt at vedtage et nyt rammeprogram for perioden 2002-2006, som også bidrager til oprettelsen af det europæiske forskningsrum og fremmer innovation.(7) I sjette rammeprogram fastsættes videnskabelige og teknologiske mål og prioriteringer og angives hovedlinjerne for de påtænkte aktioner, som gennemføres under hensyntagen til kravet om, at Fællesskabets finansielle interesser skal beskyttes. Det er vigtigt at sikre en forsvarlig økonomisk forvaltning af sjette rammeprogram.(8) Uden at det i øvrigt berører budgetmyndighedens kompetence i henhold til traktaten, anføres der i denne afgørelse et finansielt referencegrundlag for hele rammeprogrammets varighed, jf. punkt 34 i den interinstitutionelle aftale af 6. maj 1999 mellem Europa-Parlamentet, Rådet og Kommissionen om budgetdisciplin og forbedring af budgetproceduren(10).(9) Det Fælles Forskningscenter bør bidrage til gennemførelsen af rammeprogrammet, hvor det kan yde uafhængig, kundestyret støtte til formuleringen og gennemførelsen af Fællesskabets politikker, herunder tilsyn med gennemførelsen af sådanne politikker på de områder, hvor det har specifik kompetence.(10) De forskningsaktiviteter, der gennemføres under sjette rammeprogram, bør overholde grundlæggende etiske principper, bl.a. dem, der afspejles i artikel 6 i traktaten om Den Europæiske Union og i Den Europæiske Unions charter om grundlæggende rettigheder, samt behovet for at tage hensyn til, hvorledes deres aktiviteter accepteres af offentligheden.(11) Til opfølgning af Kommissionens meddelelse om kvinder og videnskab, Rådets resolutioner af 20. maj 1999(11) og 26. juni 2001(12) og Europa-Parlamentets beslutning af 3. februar 2000(13) herom iværksættes en handlingsplan med det formål at give plads til, at kvinderne kan spille en større rolle inden for videnskab og forskning i Europa, hvilket skulle sikre lige muligheder for begge køn.(12) Kommissionens grønbog med titlen "På vej mod en europæisk strategi for energiforsyningssikkerhed" er et bidrag til debatten om midlerne til at bekæmpe klimaændringer og reducere Europas afhængighed af importeret energi.(13) Kommissionen bør regelmæssigt forelægge Europa-Parlamentet og Rådet en rapport om, hvor langt gennemførelsen af sjette rammeprogram er kommet, og derudover skal den lade gennemføre en uafhængig evaluering af gennemførelsen af de igangsatte aktioner i god tid, og inden Kommissionen fremlægger sit forslag til det følgende rammeprogram. En sådan evaluering bør foretages i åbenhed over for alle relevante aktører.(14) De europæiske forskningsaktiviteters internationale og globale dimension er vigtig ud fra ønsket om at opnå gensidige fordele. Sjette rammeprogram er således åbent for deltagelse for lande, der har indgået de nødvendige aftaler med henblik herpå, samt på projektniveau og på gensidigt fordelagtigt grundlag for deltagelse af enheder fra tredjelande og internationale organisationer med henblik på videnskabeligt samarbejde.(15) Sjette rammeprogram bør bidrage til udvidelsen ved at yde videnskabelig og teknologisk støtte til kandidatlandene med henblik på gennemførelse af gældende fællesskabsret og på at integrere dem fuldt ud i det europæiske forskningsrum. Der bør gives potentielle deltagere oplysninger om mulighederne for at deltage i programmet i god tid og på omhyggelig måde.(16) Kommissionen har hørt Det Videnskabelige og Tekniske Udvalg, som har afgivet udtalelse -TRUFFET FØLGENDE AFGØRELSE:Artikel 11. For perioden 2002-2006 vedtages der et flerårigt rammeprogram for forsknings- og uddannelsesaktiviteter på det nukleare område, i det følgende benævnt "sjette rammeprogram".2. Sjette rammeprogram omfatter alle Fællesskabets aktiviteter vedrørende forskning, teknologisk udvikling, internationalt samarbejde, formidling og nyttiggørelse samt uddannelse under følgende overskrifter:- kontrolleret termonuklear fusion- håndtering af radioaktivt affald- strålingsbeskyttelse- andre aktiviteter inden for nuklear teknologi og sikkerhed- Det Fælles Forskningscenters aktiviteter på det nukleare område.3. De videnskabelige og teknologiske mål og prioriteringerne i forbindelse hermed er fastsat i bilag I, som også angiver hovedlinjerne for de påtænkte indsatsområder.Artikel 21. Det finansielle referencegrundlag for gennemførelsen af sjette rammeprogram i perioden 2002-2006 er fastsat til 1230 mio. EUR. Den andel, som tildeles til de enkelte aktiviteter, er fastsat i bilag II.2. De nærmere bestemmelser for Fællesskabets finansielle deltagelse fastsættes i henhold til finansforordningen vedrørende De Europæiske Fællesskabets almindelige budget, suppleret med bilag III og, hvor det er hensigtsmæssigt, med det eller de forsknings- og uddannelsesprogrammer, som Rådet skal vedtage til gennemførelse af denne afgørelse.Artikel 3Alle forskningsaktiviteter, der iværksættes under sjette rammeprogram, gennemføres under overholdelse af grundlæggende etiske principper.Artikel 4Sjette rammeprogram gennemføres ved hjælp af forsknings- og uddannelsesprogrammer. I disse programmer fastsættes præcise mål og detaljerede gennemførelsesbestemmelser.Artikel 51. Kommissionen overvåger konstant og systematisk gennemførelsen af sjette rammeprogram og dets forsknings- og uddannelsesprogrammer med bistand fra uafhængige sagkyndige eksperter.2. I henhold til traktatens artikel 7 fremlægger Kommissionen hvert år en detaljeret rapport om, hvor langt sjette rammeprogram er kommet, især med hensyn til dets mål og prioriteringer, herunder de finansielle aspekter.Artikel 6Inden Kommissionen forelægger sit forslag til det følgende rammeprogram, lader den uafhængige højt kvalificerede eksperter foretage en ekstern evaluering af gennemførelsen og resultaterne af Fællesskabets indsats i løbet af de fem år, der går forud for evalueringen.Kommissionen meddeler Europa-Parlamentet, Rådet, Det Økonomiske og Sociale Udvalg og Regionsudvalget konklusionerne af evalueringen og sine bemærkninger hertil.Udfærdiget i Luxembourg, den 3. juni 2002.På Rådets vegneJ. C. Aparicio PérezFormand(1) EFT C 180 E af 26.6.2001, s. 177.(2) EFT C 140 E af 13.6.2002, s. 371.(3) EFT C 260 af 17.9.2001, s. 3.(4) Beslutning af 18.5.2000 (EFT C 59 af 23.2.2001, s. 250).(5) Beslutning af 15.2.2001 (EFT C 276 af 1.10.2001, s. 271).(6) Resolution af 15.6.2000 (EFT C 205 af 19.7.2000, s. 1).(7) Resolution af 16.11.2000 (EFT C 374 af 28.12.2000, s. 1).(8) Udtalelse af 24.5.2000 (EFT C 204 af 18.7.2000, s. 70).(9) Udtalelse af 12.4.2000 (EFT C 226 af 8.8.2000, s. 18).(10) EFT C 172 af 18.6.1999, s. 1.(11) EFT C 201 af 16.7.1999, s. 1.(12) EFT C 199 af 14.7.2001, s. 1.(13) EFT C 309 af 27.10.2000, s. 57.BILAG IVIDENSKABELIGE OG TEKNOLOGISKE MÅL, HOVEDLINJER I AKTIVITETERNE OG PRIORITETERMed henblik på at opfylde målene vedrørende nuklear forskning og uddannelse som fastsat i Euratom-traktaten og med henblik på at bidrage til oprettelsen af det europæiske forskningsrum vil sjette Euratom-rammeprogram, i det følgende benævnt "rammeprogrammet", blive struktureret som skitseret nedenfor.Deltagelsen i rammeprogrammet som helhed er åben for alle lande, der har indgået associeringsaftaler med Fællesskabet med henblik herpå. Andre tredjelande kan deltage i rammeprogrammet gennem bilaterale samarbejdsaftaler. Forskere og organisationer fra tredjelande kan også deltage i projekter på grundlag af en individuel vurdering.1. UDVALGTE FORSKNINGSTEMAER1.1. Kontrolleret termonuklear fusionKontrolleret termonuklear fusion kan bidrage til langsigtet energiforsyning og derfor til kravene i forbindelse med bæredygtig udvikling med henblik på driftsikker central produktion af el i grundlastværker.På grund af kompleksiteten i den grundlæggende fysik og de teknologiske problemer, der skal løses, må den udvikling, der skal gennemløbes, før fusion kan anvendes til energiproduktion, nødvendigvis foregå i flere etaper, hvor hver fase er en forudsætning for den følgende. Inden for en mere kortsigtet tidsramme kan forskning i fusionsteknologier dog give anledning til nyttige teknologiske spin-off-effekter.Den indsats, der er gjort inden for rammerne af EU's integrerede forskningsprogram for kontrolleret termonuklear fusion, har gjort det muligt for Europa at indtage en førerposition inden for forskning i fusion ved magnetisk indeslutning.Fordi forskningen er nået langt og der er opnået gode resultater, bl.a. på den europæiske tokamak JET, er det nu muligt at planlægge overgangen til "Next Step", som vil være at skabe en maskine, der er i stand til at frembringe fusionsreaktioner på vilkår, der kan sammenlignes med vilkårene for en reaktor, der producerer energi.Afslutningen af de forberedende arbejder til et detaljeret projekt for "Next Step" inden for rammerne af det internationale samarbejdsprojekt ITER gør det muligt at træffe en beslutning om iværksættelse af dette projekt og konstruktion af denne maskine.Målet med maskinen er at vise, at det er videnskabeligt og teknologisk muligt at producere energi ved kernefusion under hensyntagen til de socioøkonomiske aspekter. Nøjagtig hvordan projektet skal gennemføres, afhænger af resultaterne af de forhandlinger, der på nuværende tidspunkt føres som led i det internationale samarbejde, og af den senere udvikling, især beslutningerne om Europas bidrag til ITER-projektet og maskinens placering. Der må fastlægges juridiske rammer herfor.Deltagelse i ITER-initiativet kræver, at der iværksættes et ledsageprogram, som omfatter følgende elementer:- drift af JET-maskinen på en sådan måde, at der kan drages fordel af de forbedringer, som den undergår på nuværende tidspunkt. Eventuel deltagelse i de forskningsaktiviteter, der er nødvendige for at demontere fusionsanlæg- videreførelse af forskningen vedrørende fusionsfysik og teknologi, herunder: undersøgelse og evaluering af metoder til magnetisk indeslutning, bl.a. med fortsættelse af opførelsen af "stellaratoren" Wendelstein 7-X og drift af de eksisterende anlæg i Euratom-associeringerne; koordinerede aktiviteter vedrørende teknologiforskning, særlig forskning vedrørende materialer til fusion.1.2. Håndtering af radioaktivt affaldI dag kommer 35 % af EU's elektricitet fra nuklear fissionsenergi. Denne energiform indgår i debatten om, hvordan klimaændringer skal bekæmpes, og om, hvordan man skal mindske Europas afhængighed af importeret energi. Nogle af kernekraftværkerne af den nuværende generation vil vedblive med at være i drift i mindst 20 år endnu.Udnyttelsen af den nukleare fissionsenergi til energiproduktion kræver derfor, at der sker fremskridt i forbindelse med problemet omkring affaldet, især med hensyn til industriens gennemførelse af tekniske løsninger på forvaltningen af langlivet affald.Såvel i den private som den offentlige sektor gøres der en betydelig forskningsindsats inden for teknologi til behandling og opbevaring af nukleart affald i Europa. Fællesskabet kan påtage sig en koordinerende rolle, hvorved det bliver muligt at samle disse bestræbelser til en kritisk masse og sikre, at der er sammenhæng i de retningslinjer, som affaldsforvaltningsorganerne og de berørte virksomheder følger.Indsatsen skal både omfatte problemet vedrørende affaldshåndtering og spørgsmålet om, hvordan man kan mindske affaldets virkning. På denne baggrund skal følgende forhold behandles:- forskning vedrørende langtidsopbevaring i dybtliggende geologiske lag, med netsamarbejde om de aktiviteter, der gennemføres forskellige steder i de tre hovedtyper af geologiske formationer- forskning, der går ud på at mindske virkningerne af affaldet, navnlig ved at udvikle nye teknologier til at mindske risikoen i forbindelse med affald ved hjælp af teknikker til separation og transmutation, samt at undersøge potentialet i koncepter til produktion af mindre affald i forbindelse med fremstilling af kerneenergi.1.3. StrålingsbeskyttelseDer skal fortsat udvises årvågenhed for at sikre en videreførelse af Fællesskabets fremragende resultater på sikkerhedsområdet. EU's udvidelse medfører også nye udfordringer. Forbedring af strålingsbeskyttelsen er fortsat et prioriteret område. I rammeprogrammet vil disse aktiviteter først og fremmest blive gennemført på følgende områder:- kvantificering af risici i forbindelse med lave eksponeringsniveauer- medicinsk bestråling og bestråling fra naturlige strålingskilder- strålingsøkologi- risikostyring og styring af nødsituationer- beskyttelse af arbejdspladsen og miljøbeskyttelse.2. ANDRE AKTIVITETER PÅ OMRÅDET NUKLEAR TEKNOLOGI OG SIKKERHEDFormålet med de aktiviteter, der gennemføres under denne overskrift, er:- at løse de videnskabelige og tekniske behov i forbindelse med Fællesskabets politikker på områderne sundhed, energi og miljø- at sikre, at Europas formåen fortsat er på et højt niveau på relevante områder, der ikke omfattes af udvalgte forskningstemaer- at bidrage til oprettelsen af det europæiske forskningsrum.Disse aktiviteter vil først og fremmest blive gennemført på følgende områder:- nye koncepter: evaluering af potentialet i nye koncepter, der medfører fordele for så vidt angår sikkerhed, miljømæssige virkninger, ressourceanvendelse, sikring for så vidt angår spredning; udvikling af bedre og mere sikre processer inden for nuklear energi- uddannelse i nuklear sikkerhed og strålingsbeskyttelse med sigte på integration og styrkelse af de nationale bestræbelser på at opnå stordriftsfordele, og endvidere dækning af områder som mobilitet og menneskelige ressourcer, grænseoverskridende adgang til infrastruktur og koordinering- foranstaltninger vedrørende sikkerhed i eksisterende nukleare anlæg.3. DET FÆLLES FORSKNINGSCENTERS NUKLEARE AKTIVITETERDFormålet med FFC's aktiviteter vil være at støtte relaterede fællesskabspolitikker og særlige forpligtelser i henhold til traktaten. Idet der fokuseres på aktiviteter inden for områder, hvor Fællesskabets deltagelse er hensigtsmæssig, medvirker FFC, når dets europæiske identitet medfører ekstra fordele, og når dets indsats er berettiget på grund af grænseoverskridende aspekter vedrørende nuklear sikkerhed eller bekymring hos offentligheden. Målet vil først og fremmest være at udvikle samarbejdet yderligere gennem etablering af netværk, der fører til bred enighed om en række af disse emner på europæisk og internationalt plan. Der vil blive lagt særlig vægt på samarbejde med kandidatlandene. Uddannelsesaktiviteter vil være et vigtigt element, når FFC skal medvirke til at sørge for, at Fællesskabet får en kommende generation af videnskabsmænd med den nødvendige kompetence og den nødvendige ekspertise. De vigtigste områder for forskningsaktiviteten vil derfor være følgende(1):3.1. Nuklear sikkerhed og sikkerhedskontrolForskning i behandling og opbevaring af nukleart affald (især teknik til separation og transmutation af aktinider med lang levetid) og strålingsbeskyttelse; sikkerhed omkring forskellige typer reaktorer med prioritering af reaktorer i kandidatlandene og udvikling af kontrolmetoder med hensyn til fissilt materiale samt teknisk støtte til ikke-spredning af kernevåben. Personale til kontrol med demonteringen af forældede nukleare anlæg vil blive stillet til rådighed.3.2. Målinger og referencematerialerRadionuklidemetrologi, især ved svag aktivitet og i forbindelse med ringtest inden for rammerne af laboratorieekspertisenet; interaktion mellem neutroner og materiale med henblik på opstilling af grunddata til undersøgelse af transmutation af affald og udvikling af nye systemer. Denne aktivitet vil først og fremmest yde horisontal støtte til aktionerne under punkt 3.1 ovenfor.(1) Derudover har FFC ret til at deltage i alle forskningsaktiviteter på samme vilkår som organisationer i medlemsstaterne.BILAG IIDET MAKSIMALE SAMLEDE BELØB, DE RESPEKTIVE ANDELE OG VEJLEDENDE OPDELING>TABELPOSITION>BILAG IIIINSTRUMENTERIndledningModtagerne af støtte fra EU's budget til indirekte aktioner er forskningscentre, universiteter, virksomheder og nationale eller internationale organisationer i medlemsstaterne eller europæiske associerede stater, der udfører forskningsaktiviteter. Sidstnævnte kan også optræde som mellemled for støtten fra EU's budget. Viser det sig nødvendigt for gennemførelsen af programmets målsætninger, kan også organisationer i De Nye Uafhængigige Stater (NIS) og internationale organisationer undtagelsesvis modtage EU-tilskud.1. INSTRUMENTER VEDRØRENDE FUSIONSENERGIForskning i fusionsenergi under punkt 1.1 i bilag I er så specielt, at der må træffes særlige gennemførelsesforanstaltninger. Projekterne gennemføres på grundlag af procedurer, der fastlægges i:- associeringskontrakterne- aftalen "European Fusion Development Agreement" (EFDA)- alle andre multilaterale aftaler mellem Euratom og de organisationer og/eller retlige enheder, der måtte blive oprettet - efter udtalelse fra det kompetente rådgivende udvalg- andre kontrakter af begrænset varighed, navnlig med organisationer i medlemsstaterne eller lande, der er associeret med Euratom-rammeprogrammet- internationale aftaler om projekter, som gennemføres i samarbejde med tredjelande, f.eks. ITER.Aktiviteter vedrørende samordning og støtte til fusionsenergiforskning kan omfatte undersøgelser til støtte for disse aktiviteter, støtte til informationsudveksling, udnyttelse af ekstern ekspertise, herunder uafhængig aktivitetsevaluering, stipendier og uddannelsestiltag, publikationer og andre tiltag til fremme af teknologioverførsel.2. INSTRUMENTER VEDRØRENDE ANDRE OMRÅDERPå området håndtering af radioaktivt affald og strålingsbeskyttelse under de udvalgte forskningsområder i punkt 1.2 og punkt 1.3 i bilag I samt inden for andre aktiviteter i punkt 2 vil Fællesskabets med forbehold af de specifikke programmer og regler for deltagelse yde bidrag til:- ekspertisenet med henblik på at styrke og udvikle den videnskabelige og teknologiske ekspertise i Fællesskabet gennem integration på europæisk plan af den forskningskapacitet, der findes eller er ved at opstå både på nationalt og på regionalt plan- integrerede projekter, hvis formål er at styrke Fællesskabets konkurrenceevne eller behandle vigtige samfundsproblemer gennem mobilisering af en kritisk masse af ressourcer og kompetencer inden for forskning og teknologisk udvikling- specifikke målrettede projekter, der tager sigte på at opnå ny viden enten med det formål i væsentlig grad at forbedre produkter, processer eller tjenesteydelser eller frembringe nye eller at opfylde andre samfundsbehov eller fællesskabspolitiske behov eller påvise levedygtigheden af nye teknologier, som frembyder en potentiel økonomisk fordel, men som endnu ikke er markedsmodne- aktioner til fremme og udvikling af menneskelige ressourcer og mobilitet- samordningstiltag, der har til formål at tilskynde til og støtte samordnede initiativer fra forskellige aktører inden for forskning og innovation med henblik på at forbedre integrationen- specifikke støtteaktioner såsom aktioner, der sigter mod at udnytte resultater af forskning og formidling af viden, og aktioner til støtte for forskningsinfrastruktur, f.eks. i forbindelse med tværnational adgang eller forberedende teknisk arbejde (bl.a. feasibility-undersøgelser)- integrerede infrastrukturinitiativer, der i en enkelt aktion kombinerer en række aktiviteter, der er væsentlige for at styrke og udvikle forskningsinfrastrukturer, navnlig hvad angår tværnational adgang med henblik på levering af tjenesteydelser på europæisk plan.3. DIREKTE AKTIONER - DET FÆLLES FORSKNINGSCENTERDirekte aktioner gennemføres af FFC.


Avis juridique important

|

31991D0423

91/423/EØF: Afgørelse nr. 145 af 27. juni 1990 om efterbetaling af familieydelser til selvstændige erhvervsdrivende i henhold til artikel 73 og 74 i Rådets forordning (EØF) nr. 1408/71

EF-Tidende nr. L 235 af 23/08/1991 s. 0001 - 0008 den finske specialudgave: kapitel 5 bind 5 s. 0074  den svenske specialudgave: kapitel 5 bind 5 s. 0074

AFGOERELSE Nr. 145 af 27. juni 1990 om efterbetaling af familieydelser til selvstaendige erhvervsdrivende i henhold til artikel 73 og 74 i Raadets forordning (EOEF) nr. 1408/71 (91/423/EOEF) DE EUROPAEISKE FAELLESSKABERS ADMINISTRATIVE KOMMISSION  FOR VANDRENDE ARBEJDSTAGERES SOCIALE SIKRING HAR - under henvisning til artikel 81, litra a), i Raadets forordning (EOEF) nr. 1408/71 af 14. juni 1971 om anvendelse af de sociale sikringsordninger paa arbejdstagere, selvstaendige erhvervsdrivende og deres familiemedlemmer, der flytter inden for  Faellesskabet, i henhold til hvilken den har til opgave at behandle ethvert administrativt spoergsmaal eller fortolkningsspoergsmaal, der opstaar i forbindelse med bestemmelserne i forordning (EOEF) nr. 1408/71 og senere forordninger,  under henvisning til artikel 2, stk. 1, i Raadets forordning (EOEF) nr. 574/72 af 21. marts 1972, i henhold til hvilken den udarbejder blanketterne til de attester, bevidnelser, erklaeringer, begaeringer og oevrige dokumenter, der er noedvendige for  anvendelsen af forordningerne,  under henvisning til Raadets forordning (EOEF) nr. 3427/89 af 30. oktober 1989, som foerst og fremmest indfoerer en ensartet loesning for samtlige medlemsstater af problemet vedroerende udbetaling af familieydelser til familiemedlemmer, der ikke er bosiddende  paa den kompetente stats omraade, og som udvider bestemmelserne til at omfatte selvstaendige erhvervsdrivende, og ud fra foelgende betragtninger:  Forordning (EOEF) 2327/89 anvendes i henhold til artikel 3 fra den 15. januar 1986, med undtagelse af den del af artikel 1, nr. 1, som aendrer artikel 76;  for at de familieydelser, som selvstaendige erhvervsdrivende kan kraeve udbetalt i henhold til artikel 73 og 74 i forordning (EOEF) nr. 1408/71, som aendret med virkning fra datoen for ikrafttraedelsen af forordning (EOEF) nr. 3427/89, kan fastsaettes og  udbetales, er det noedvendigt at praecisere, paa hvilke betingelser der fra disse efterbetalinger kan fratraekkes de familieydelser, der allerede er blevet udbetalt i henhold til lovgivningen i familiemedlemmernes bopaelsstat enten i kraft af bopael eller i kraft af aegtefaellens eller et andet familiemedlems erhvervsmaessige beskaeftigelse;  det er endvidere noedvendigt at fastsaette, hvilken omregningskurs der skal anvendes, naar dette beloeb skal fratraekkes;  for at kunne foretage efterbetalingerne er det endvidere noedvendigt at udarbejde en saerlig blanket;  det sprog, hvorpaa blanketterne udstedes, er omhandlet i Den Administrative Kommissions henstilling nr. 15;  endelig er det paakraevet at fastsaette foraeldelsesfristen for ansoegninger om efterbetaling af familieydelser i henhold til artikel 73 og 74 i forordning (EOEF) nr. 1408/71, som aendret ved forordning (EOEF) nr. 3427/89, samt fristen for bevarelse af retten  til denne efterbetaling - TRUFFET FOELGENDE AFGOERELSE:  1.a)Efter anmodning fra den paagaeldende fastsaetter og udbetaler den kompetente institution de familieydelser, som en selvstaendig erhvervsdrivende kan kraeve efterbetalt for perioden mellem datoen for ikrafttraedelsen af forordning (EOEF) nr. 3427/89 og  datoen for ovennaevnte institutions gennemfoerelse af forordningen i praksis.  b)Fra efterreguleringen fratraekkes de familieydelser, der for samme periode er blevet udbetalt enten i henhold til lovgivningen i familiemedlemmernes bopaelsstat i kraft af bopael eller i kraft af aegtefaellens erhvervsmaessige beskaeftigelse eller den  erhvervsmaessige beskaeftigelse, der udoeves af den person, i hvis husstand de paagaeldende familiemedlemmer bor, eller i henhold til aegtefaellens erhvervsmaessige beskaeftigelse i en anden medlemsstat, eller i henhold til en bilateral overenskomst.  c)For at faa efterbetalt familieydelser skal den paagaeldende vedlaegge sin ansoegning en erklaering paa tro og love med angivelse af det samlede familieydelsesbeloeb, han hvert aar har faaet udbetalt for sine familiemedlemmer i henhold til lovgivningen i  familiemedlemmernes bopaelsstat eller i henhold til andre regler.  Uanset denne erklaering kan den kompetente institution afkraeve den eller de beroerte institutioner en attest om de familieydelser, der er eller ikke er blevet udbetalt, ifoelge vedlagte blanket.  Medlemsstaternes kompetente myndigheder stiller denne blanket til raadighed for de beroerte kompetente institutioner. Blanketten forefindes paa Faellesskabets officielle sprog og er udarbejdet paa en saadan maade, at de forskellige versioner er helt  sammenfaldende, hvilket muliggoer, at hver enkelt modtager kan faa en blanket, der er trykt paa hans eget sprog.  d)De familieydelser, der er blevet fastsat i henhold til den kompetente stats lovgigning paa den ene side, eller i henhold til lovgivningen i familiemedlemmernes bopaelsstat eller andre bestemmelser paa den anden side, og som tages i betragtning ved  anvendelsen af litra b), er de beloeb, som er blevet fastsat for alle den selvstaendige erhvervsdrivende familiemedlemmer, som giver ret til foerstnaevnte eller sidstnaevnte ydelser.  e)De i litra b) anfoerte ydelser fratraekkes samlet for hver familie saaledes, at det samlede familieydelsesbeloeb, der er blevet udbetalt i henhold til lovgivningen i familiemedlemmernes bopaelsstat eller i henhold til andre bestemmelser i et enkelt aar,  fratraekkes det samlede familieydelsesbeloeb, som der for samme aar er ret til i henhold til den kompetente stats lovgivning.  Hvis de foerstnaevnte ydelser overstiger eller svarer til de sidstnaevnte ydelser, skal den kompetente institution ikke foretage efterbetaling. Hvis de foerstnaevnte ydelser er lavere end de sidstnaevnte, faar den selvstaendige erhvervsdrivende udbetalt en  efterregulering, idet det beloeb, som allerede er blevet udbetalt, fratraekkes som anfoert i litra b).  Under alle omstaendigheder har den selvstaendige erhvervsdrivende ret til alle de ydelser, der allerede er blevet udbetalt i henhold til lovgivningen i familiemedlemmernes bopaelsstat eller i henhold til andre bestemmelser, og den institution, som har  udbetalt disse ydelser, anses for at have givet afkald paa at faa refunderet ydelserne af den kompetente institution.  f)For at kunne foretage den i litra b) naevnte beregning omregner den kompetente institution til den nationale valuta de familieydelser, den paagaeldende har faaet udbetalt for sine familiemedlemmer i henhold til lovgivningen i familiemedlemmernes  bopaelsstat eller i henhold til andre bestemmelser, ved at anvende den i artikel 107, stk. 1 i forordning (EOEF) nr. 574/72 omhandlede omregningskurs. Den omregningskurs, der skal tages i betragtning, er den kurs, der er gaeldende den 16. november 1989.  2.Hvad angaar de i stk. 1 omhandlede ansoegninger om efterbetaling af familieydelser gaelder de foraeldelsesfrister, der er fastsat i de nationale lovgivninger; ansoegningerne kan dog indgives inden for to aar efter den 16. november 1989, selv om ovennaevnte  frister er kortere.  3.Hvad angaar efterbetaling af familieydelser, hvis den i stk. 1 omhandlede ansoegning indgives inden for to aar efter den 16. november 1989, bevares de rettigheder, der er erhvervet i henhold til forordning (EOEF) nr. 3427/89, uden at bestemmelserne i  medlemsstaternes lovgivning om bortfald eller foraeldelse af rettigheder kan goeres gaeldende over for de paagaeldende.  4.Denne afgoerelse traeder i kraft den foerste dag i den maaned, der foelger efter offentliggoerelsen i De Europaeiske Faellesskabers Tidende.  F. Mc CUMISKEY Formand for Den Administrative Kommission